Аяғанова Әйгерім Серікбайқызы

* Жоғары санатты дәрігер-терапевт, жоғары санатты денсаулық сақтау ұйымдастырушысы, "Қоғамдық денсаулық сақтау" мамандығы бойынша медицина ғылымдарының магистрі.
* Еңбек жолын 1991 жылы Қызылорда облысы орталық аудандық ауруханасының хирургия бөлімінің медбикесі ретінде бастаған.
* Ақтөбе медицина академиясын бітіргеннен кейін 1998 жылы Қызылорда қаласының №6 қалалық емханасында учаскелік дәрігер-терапевт, кейін терапевтикалық бөлімшенің меңгерушісі болып жұмыс істеді.
* Мемлекеттік қызметте – Қызылорда облыстық денсаулық сақтау басқармасының лицензиялау бөлімінің бас маманы.
* 2009-2012 жылдары Алматы қаласы №6 қалалық емханасының терапия бөлімшесінің меңгерушісі.
* Стационарда дәрігер –сарапшы ретінде жұмыс тәжірибесі бар, 2013 жылдың мамыр айынан бастап-Алматы қаласының көп бейінді стационарларында медициналық қызметтердің сапасын бақылау, ұйымдастыру-әдістемелік жұмыс бойынша бас дәрігердің орынбасары.
* 2017 жылдан 2020 жылдың қазан айына дейін Алматы қаласы "Жас Қанат" алғашқы медициналық - санитарлық көмек орталығының бас дәрігері.
* 2020 жылғы қарашадан бастап қазіргі уақытқа дейін Алматы Қалалық паллиативтік көмек орталығының директоры.
* ҚР ДСМ "Денсаулық сақтау ісінің үздігі" төсбелгісімен марапатталған
* "Ұлттық Медициналық Ассоциациясы" РҚБ мерейтойлық медалімен,
* Алматы қаласы әкімінің, ҚР Денсаулық сақтау министрінің, Алматы қаласы Қоғамдық денсаулық басқармасының Құрмет грамоталарымен және алғыс хаттарымен марапатталған.